Prinsdal skole

Informasjon fra rektor uke 12

**Til alle foresatte ved Prinsdal skole!**

*Da er vi i gang med den første uka med stengt skole og fjernundervisning.  
Tusen takk til dere alle for godt samarbeid og dugnadsånd i denne krevende tiden. Sammen må dere hjemme og vi på skolen gjøre det beste ut av situasjonen og for våre elever.*

**Bemanning på skolen**Skolen har en minimumsbemanning på plass for påmeldte elever til foresatte med samfunnskritiske yrker. Skolens kontor betjenes fjernstyrt. Grunnet redusert bemanning på skolen, anbefaler vi at dere tar kontakt med oss via skolens postmottak, dersom dere ikke treffer noen på telefon. [prinsdal@ude.oslo.kommune.no](mailto:prinsdal@ude.oslo.kommune.no)

**Informasjon fra Folkehelseinstituttet (FHI)**Her følger informasjon om hjemmekarantene og isolasjon på 22 ulike språk:  
<https://www.google.com/search?q=folkehelseinstituttet+ulike+spr%C3%A5k&rlz=1C1GGRV_enNO786NO823&oq=folkehelseinstituttet+ulike+spr%C3%A5k&aqs=chrome..69i57j33.12564j0j4&sourceid=chrome&ie=UTF-8>

Minner om at generelle råd er å finne hjemmesidene til Folkehelseinstituttet: fhi.no  
Generelle spørsmål kan også rettes til Folkehelseinstituttets Coroan - telefon: 81555015  
eller til Oslo kommunes Corona- telefon: 21 80 21 82  
Ved egen sykdom som trenger behandling, må fastlege eller legevakt kontaktes, eventuelt nummer 116117 dersom man ikke kommer frem.

**Smitte hos ansatt**Som informert om på lørdag, har en av skolens ansatte testet positivt på Corona-viruset , og vi er i dialog med bydelsoverlegen om dette. Smittesporing og oppfølging av dette skjer etter de rutinene som gjelder, og aktuelle ansatte og foresatte har blitt eller vil bli kontaktet av bydelens smittvernsteam.  
 **Rett til skoleplass**  
Myndighetene har utvidet listen med yrker som kan gi rett til plass på skolen mens du er på jobb. «En foresatt som er nøkkelperson innen en samfunnskritiske funksjon, definert av myndighetene, har tilbud om at deres barn kan være på barneskolen» (se vedlegg). Dette gjelder kun hvis du ikke har mulighet for barnepass mens du er på jobb, og kun hvis begge foresatte har en slik funksjon. Skolen ber deg ta kontakt hvis du har behov for å sende barnet ditt på skolen. Du kan ikke sende barnet på skolen uten tillatelse fra rektor. Skolen ber om skriftlig bekreftelse fra arbeidsgiver innen tirsdag på vedlagte skjema. Det sendes til postmottak: [prinsdal@ude.oslo.kommune.no](mailto:prinsdal@ude.oslo.kommune.no)

**Hjemmeundervisning**Det er lagt opp til at arbeid skal gjøres i hele perioden skolen er stengt. Lærerne sender fortløpende ut planer digitalt til sine klasser, med beskrivelser av hva som skal gjøres i løpet av perioden. Lærerne vil også normalt være tilgjengelig for kontakt per e-post. Oversikt over e-post adresser finner dere på skolens hjemmesider her: <https://prinsdal.osloskolen.no/om-skolen/om-oss/ledelse-og-ansatte2/>

Det er viktig at elevene jobber med skolearbeid hver skoledag, og vi ber foresatte påse at arbeidet blir gjort. Henvendelser om elevenes arbeidsplaner rettes til kontaktlærer.

Det er mange som ønsker å bidra til at dette skal gå så smidig som mulig. Flere forlag og andre nettressursleverandører åpner sine tjenester for alle. Vi vil forsøke å dele med dere det vi har oversikt over etter hvert.

**Informasjon fremover**  
Fredagens stresstest viste at systemene ikke taklet det massive informasjonsbehovet og mye stoppet helt opp. Det er det bare å beklage. Vi vet at leverandørene jobber på spreng med å sikre at disse skal tåle den økte belastningen. Særlig ble portalen og skolemeldingssystemet rammet og enda er det ikke helt friskmeldt. Dessverre kan dette fortsatt innebære noen forsinkelser i levering. Derfor bruker vi i tillegg e-post der det er nødvendig og vi oppfordrer dere til å følge med på skolens hjemmeside.  
Vi ønsker at alle elever får mulighet til å sjekke skolemailen sin jevnlig. Den finner dere ved å gå inn på Skoleporten.

**Bruk av skolens uteområder**   
Oslo kommune anbefaler at det ikke samles større grupper av barn på skolens uteområder, så lenge stengingen gjelder. Større grupper er ikke nærmere definert, så her må det utvises skjønn. Dette for å unngå smitterisikoen dette innebærer. Vi ber derfor alle om å vise hensyn til dette.

Vi ønsker lykke til med den kommende uka!

Prinsdal skole 16.3.2020

Kjersti Vågmo, rektor